CELEX: C2005/205/45
Language: el
Date: 2005-08-20 00:00:00
Title: Υπόθεση T-215/05: Προσφυγή της Marie-Yolande Beau κατά της Επιτροπής των Ευρωπαϊκών Κοινοτήτων που ασκήθηκε στις 27 Μαΐου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/24
            
         Προσφυγή της Marie-Yolande Beau κατά της Επιτροπής των Ευρωπαϊκών Κοινοτήτων που ασκήθηκε στις 27 Μαΐου 2005
   (Υπόθεση T-215/05)
   (2005/C 205/45)
   Γλώσσα διαδικασίας: η γαλλική
   Η Marie-Yolande Beau, κάτοικος Παρισιού, εκπροσωπούμενη από τους δικηγόρους Georges Vandersanden και Laure Levi, άσκησε ενώπιον του Πρωτοδικείου των Ευρωπαϊκών Κοινοτήτων, στις 27 Μαΐου 2005, προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της αρμόδιας για τους διορισμούς αρχής (ΑΔΑ) με την οποία απορρίφθηκε το αίτημά της για αναγνώριση της ασθενείας της ως επαγγελματικής και χρεώθηκε αυτή με τις αμοιβές και τα παρεπόμενα έξοδα του υποδειχθέντος υπ' αυτής ιατρού καθώς και με το ήμισυ των αμοιβών και των παρεπομένων εξόδων του τρίτου ιατρού,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Η προσφεύγουσα στην παρούσα διαδικασία προσβάλλει την άρνηση της ΑΔΑ να κάνει δεκτό το αίτημά της να αναγνωριστεί η ασθένειά της, σύμφωνα με το άρθρο 73 του ΚΥΚ, ως επαγγελματική.
   Συναφώς, ισχυρίζεται ότι άρχισε να αντιμετωπίζει έντονα αναπνευστικά προβλήματα από τις αρχές του 1996, και τούτο μολονότι κατά την πρόσληψή της, το 1988, η υγεία της ήταν καλή. Εξάλλου, έχει αποτελέσει το αντικείμενο αποφάσεως περί αναγνωρίσεως αναπηρίας.
   Προς στήριξη των αιτημάτων της, η προσφεύγουσα ισχυρίζεται ότι η ιατρική επιτροπή:
   
               —
            
            
               αγνόησε την έννοια της επαγγελματικής ασθενείας και δεν εξετέλεσε την αποστολή που της είχε ανατεθεί. Συναφώς, διατείνεται ότι η ιατρική επιτροπή δεν έδωσε, με την έκθεσή της, απάντηση στο ερώτημα εάν ο επαγγελματικός παράγων ήταν ένας από τους πολλούς ή ο αποκλειστικός παράγων που απετέλεσε την αιτία της ασθενείας της. Σχετικώς, το γεγονός ότι η προσφεύγουσα εξακολουθεί, ύστερα από την παύση των επαγγελματικών δραστηριοτήτων της, να υποφέρει από ορισμένες διαταραχές δεν σημαίνει ότι αυτή η ασθένεια δεν μπορούσε να οφείλεται σε επαγγελματικούς λόγους. Εξάλλου, η επιτροπή δεν αποφάνθηκε επί της τυχόν εφαρμογής, εν προκειμένω, το άρθρο 14 του ΚΥΚ,
            
         
               —
            
            
               δεν παρέσχε τις δέουσες εξηγήσεις σχετικά με την αιτιολογία των συμπερασμάτων της, και τούτο ενόψει αισθητώς αποκλινουσών ιατρικών εκθέσεων,
            
         
               —
            
            
               παρέλειψε να λάβει υπόψη τις δέουσες ιατρικές εκθέσεις,
            
         
               —
            
            
               στήριξε τα συμπεράσματά της σε ατελή έκθεση,
            
         
               —
            
            
               υπέβαλε την προσφεύγουσα σε αναπνευστικές λειτουργικές δοκιμασίες οι οποίες, αντίθετα προς τυχόν δοκιμασία ειδικής υποβολής στον καπνό, πράγμα που δεν έγινε, δεν μπορούσαν να είναι οι ενδεδειγμένες εν προκειμένω.